b'\n_START_ARTICLE_\nHai\xc4\x8dio socialdemokrat\xc5\xb3 s\xc4\x85junga\n_START_PARAGRAPH_\nHai\xc4\x8dio socialdemokrat\xc5\xb3 s\xc4\x85junga (PFSDH, kreol\xc5\xb3 k.: Pati Fizyon Sosyal Demokrat Ayisyen, pranc.: Parti Fusion des Sociaux-Democrates Haitiens) \xe2\x80\x93 Hai\xc4\x8dio Respublikos kairioji demokratinio socializmo politin\xc4\x97 partija.\n_START_SECTION_\n\xc4\xaek\xc5\xabrimas\n_START_PARAGRAPH_\n\xc4\xaekurta 2005 m. baland\xc5\xbeio 22 \xe2\x80\x93 23 d. Port o Prense vykusiame vykusiame nacionalin\xc4\x97s partijos AYITIKAPAB , Hai\xc4\x8dio demokratinio jud\xc4\x97jimo nacionalin\xc4\x97s partijos KONAKOM, (Socialist\xc5\xb3 Internacionalo nar\xc4\x97 nuo 1996 m. rugs\xc4\x97jo 9 d.) ir Hai\xc4\x8dio revoliucin\xc4\x97s progresyvios nacionalist\xc5\xb3 partijos PANPRA, (Socialist\xc5\xb3 Internacionalo nar\xc4\x97 nuo 1991 m.) susivienijimo suva\xc5\xbeiavime._NEWLINE_Suva\xc5\xbeiavime dalyvavo Socialist\xc5\xb3 Internacionalo Generalinis sekretorius Lujis Ayala ir Hai\xc4\x8dio Ministras pirmininkas \xc5\xbderaras Latortiu.\n_START_SECTION_\nIdeologija\n_START_PARAGRAPH_\nPriimtoje \xe2\x80\x9ePrincip\xc5\xb3 deklaracijoje\xe2\x80\x9c sakoma, kad partija kuriama, siekiant sunaikinti sen\xc4\x85j\xc4\x85 Hai\xc4\x8dio politin\xc4\x99 sistem\xc4\x85, pasi\xc5\xbeym\xc4\x97jusi\xc4\x85 diktat\xc5\xabra, netolerancija, teis\xc4\x97s negerbimu, korupcija ir u\xc5\xbesienio j\xc4\x97g\xc5\xb3 ki\xc5\xa1imusi. Deklaruojami pagrindiniai socialdemokratijos principai \xe2\x80\x93 Laisv\xc4\x97, Socialinis teisingumas, Solidarumas, \xc5\xbdmogaus teis\xc4\x97s, politinis ir ideologinis pliuralizmas. Partijos lyderiu tapo buv\xc4\x99s KONACOM pirmininkas Viktoras Benua, partijos kandidatu prezidento rinkimuose \xe2\x80\x93 PANPRA \xc4\xafk\xc5\xabr\xc4\x97jas Ser\xc5\xbeas \xc5\xbdilis.'